Source: https://www.epi.sk/zz/2010-280
Timestamp: 2020-01-23 10:13:54+00:00
Document Index: 10922351

Matched Legal Cases: ['§ 770', '§ 14', '§ 1', '§ 5', '§ 6', '§ 6', '§ 1', '§ 4', '§ 1']

280/2010 Z. z. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky... | Aktuálne znenie
Hľadaj v 280/2010 ×
280/2010 Z. z.
Nariadenie vlády č. 280/2010 Z. z.Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku v znení neskorších predpisov
Platnosť od 24.06.2010 do30.06.2011
Zrušený 200/2011 Z. z. (nepriamo)
Vláda Slovenskej republiky podľa § 770 Obchodného zákonníka a podľa § 14 ods. 3 zákona č. 530/2003 Z. z. o obchodnom registri a o zmene a doplnení niektorých zákonov nariaďuje:
Nariadenie vlády Slovenskej republiky č. 42/2004 Z. z. o Obchodnom vestníku v znení nariadenia vlády Slovenskej republiky č. 76/2005 Z. z., nariadenia vlády Slovenskej republiky č. 640/2005 Z. z., nariadenia vlády Slovenskej republiky č. 604/2007 Z. z. a nariadenia vlády Slovenskej republiky č. 529/2008 Z. z. sa mení a dopĺňa takto:
„(2) Podmienkou zverejnenia alebo uverejnenia údajov podľa § 1 je zaplatenie a predloženie kópie dokladu o zaplatení úhrady za ich zverejnenie alebo uverejnenie spôsobom podľa § 5 ods. 2, ak sa úhrada podľa tohto nariadenia vyžaduje. Doklad o zaplatení úhrady musí obsahovať identifikačné údaje osoby, ktorá žiada o zverejnenie alebo uverejnenie údajov, bankové spojenie vydavateľa, variabilný symbol, ktorým je identifikačné číslo osoby (IČO), ktorá žiada o zverejnenie alebo uverejnenie údajov, ak je pridelené, špecifický symbol a sumu úhrady. Špecifický symbol a suma úhrady sú ustanovené v prílohe č. 2. Ak je osoba, ktorá žiada o zverejnenie alebo uverejnenie údajov, fyzickou osobou, ktorá nemá pridelené identifikačné číslo, alebo ak o zverejnenie alebo uverejnenie údajov žiada iná osoba ako osoba, ktorej sa údaje týkajú, uvedie ako variabilný symbol identifikačné číslo osoby (IČO), ktorej sa zverejnené alebo uverejnené údaje týkajú. Bankové spojenie vydavateľa je uvedené v tiráži Obchodného vestníka.“.
2. V § 6 ods. 6 sa slová „desiatich dní“ nahrádzajú slovami „15 dní“ a slová „3,31 eura“ sa nahrádzajú slovami „3 eurá“.
3. § 6 sa dopĺňa odsekmi 7 a 8, ktoré znejú:
„(7) Vydavateľ vráti osobe úhradu zaplatenú za zverejnenie alebo uverejnenie údajov podľa § 1 zníženú o manipulačný poplatok 3 eurá v lehote 60 dní od doručenia písomnej žiadosti, ak zaplatenie úhrady nie je doplnené podkladmi podľa § 4, a to na účet žiadateľa, ktorého bankové spojenie je uvedené v písomnej žiadosti.
(8) Vydavateľ vráti osobe, ktorá žiada o zverejnenie alebo uverejnenie údajov podľa § 1, úhradu zaplatenú nad rámec ustanovený v prílohe č. 2, zníženú o manipulačný poplatok 3 eurá; úhrada neprevyšujúca 3 eurá sa nevracia.“.